# Escocia

# Migramos a Escocia

Escocia é un país que forma parte do Reino Unido. A súa capital é Edimburgo e destaca polas paisaxes montañosas, especialmente as Highlands (Terras Altas), as illas e os lagos como o famoso Lago Ness.

## Audio

audio/mpeg

## Coñece máis de Escocia!

## Localización xeográfica

Escocia atópase ao Norte das Illas Británicas, ocupa aproximadamente un terzo da superficie desta illa principal e limita ao sur con Inglaterra.

## O país das illas

Sabías que Escocia conta cunhas 790 illas? Só unhas 90 están habitadas. A illa de Skye é unha delas, quizais a máis destacada polas súas variadas paisaxes e a posibilidade de observar gran variedade de fauna salvaxe.

## Gaiteiro escocés

O instrumento tradicional de Escocia por excelencia é a gaita. Os gaiteiros escoceses visten, entre outras cousas, a prenda tradicional escocesa denominada kilt.

O kilt é unha saia feita cun tecido chamado tartán que son cadros de cores variadas cos que se identifica o clan de pertenza. Cada clan ou familia ten o seu propio tartán.

## Audio

audio/mpeg

# Danzas e xogos

## Danza: "Shetland Wedding"

Shetland Wedding é unha danza tradicional das illas Shetland, un arquipélago situado ao norte de Escocia. É unha danza alegre e chea de simbolismo, que representa o ambiente festivo dun casamento tradicional escocés.

## Xogos das Terras Altas

Se vas a Escocia, non podes perder os Highland Games. Estes son encontros tradicionais das Terras Altas de Escocia que combinan deporte, música e cultura.

Na emisión podedes amosar algún destes 2 xogos:

Tiro de corda (Tug of war)

  Tiro de corda (Tug of war): Trátase dun xogo de forza e traballo en equipo, no que dous grupos compiten tirando dende os cabos opostos dunha corda ata conseguir arrastrar ao equipo contrario. Finaliza cando un dos equipos sobrepasa a liña central.

Pau da preguiza (Maide Leisg)

  Pau da preguiza (Maide Leisg): Proba de forza e resistencia onde dúas persoas sentan no chan fronte a fronte, cos pés apoiados un contra a outra e suxeitando un pau de madeira coas mans. O obxectivo é tirar do pau ata conseguir que o rival se erga do chan ou solte a súa presa.

## Lectura facilitada

A danza escocesa proposta chámase Shetland Wedding.

É tradicional das illas Shetland.

É unha danza alegre e que representa o espírito dos casamentos escoceses.

Respecto aos xogos escoceses debedes escoller un destes xogos:

- Tiro de corda (Tug of war):
  - Enfróntanse 2 equipos.
  - Cada equipo colócase nun dos cabos da corda.
  - Ao sinal débese turrar co obxectivo de arrastrar o equipo rival.
  - Remata cando un equipo supera a marca sinalada no centro.
- Pau da preguiza (Maide Leisg):
  - Enfróntanse dúas persoas competidoras.
  - Colócanse sentadas no chan e cos pés apoiados entre si.
  - Ámbalas dúas suxeitan un pau.
  - Ao sinal cadaquén turra do pau tratando de arrebatarllo ao rival ou de facer que este se levante do chan.

## Audio

audio/mpeg

# Practica e rexistra

Duración: 2 sesións Agrupamento: Pequeno grupo

Agora que xa coñecedes o voso país de destino, toca afondar na súa cultura para logo decidir que ides amosar na emisión do programa. Tedes dúas sesións para experimentar a danza e o xogo tradicional típico deste país. Non esquezades:

- Exercer o voso rol específico (lembrade que están explicados na Fase 2).
- Ter á man as Fichas de rexistro de danza e xogo estranxeiro (descargástelas no apartado 3.2).

## Lectura facilitada

Duración: 2 sesións Agrupamento: Pequeno grupo

Xa coñecedes o voso país de destino.

Tócavos afondar na súa cultura.

Tedes dúas sesións para experimentar a danza e o xogo tradicional típico deste país.

Máis adiante escolleredes cal queredes representar na emisión.

Non esquezades:

- Exercer o voso rol específico (están explicados na Fase 2).
- Ter á man as Fichas de rexistro da danza e do xogo estranxeiro (descargadas no apartado 3.2).

## Audio

audio/mpeg

## Por onde comezar?

Xogo ou danza?

Tedes que experimentar os 2.

A persoa docente indicaravos cal facer primeiro.

## Dinámica para a danza

1. Mirade o vídeo no que se amosa a representación da danza e prestade atención á música.
2. Fixádevos en cal é a disposición do grupo: círculo, parellas, outros agrupamentos...
3. Ensaiade os primeiros pasos e a medida que os dominedes ide sumando os seguintes.
4. Cando xa teñades aprendidos todos os pasos, ensaiade até que dominedes a danza con soltura.
5. Amosádelle a danza á persoa docente para verificar que está correcta.
6. Rexistrádea na folla de rexistro de danza estranxeira.

## Dinámica para o xogo

1. Analizade ben as normas e a dinámica do xogo.
2. Identificade o material que precisades.
3. Organizade o material e os equipos.
4. Experimentade o xogo e practicade até dominalo.
5. Amosádelle o xogo á persoa docente para que verifique que está correcto.
6. Rexistrádeo na ficha de rexistro de xogo estranxeiro.

## Lectura facilitada

## Por onde comezar?

Xogo ou danza?

Tedes que experimentar os 2.

A persoa docente indicaravos cal facer primeiro.

## Dinámica para a danza

1. Mirade o vídeo no que se amosa a representación da danza.
2. Prestade atención á música.
3. Fixádevos en cal é a disposición do grupo: círculo, parellas, outros agrupamentos...
4. Ensaiade os primeiros pasos.
5. Ide sumando os seguintes pasos.
6. Ensaiade a danza completa ata dominala con soltura.
7. Amosádelle a danza á persoa docente.
8. Verificade que está correcta.
9. Rexistrádea na folla de rexistro de danza estranxeira.

## Dinámica para o xogo

1. Analizade ben as normas e a dinámica do xogo.
2. Identificade o material que precisades.
3. Organizade o material e os equipos.
4. Experimentade o xogo e practicade até dominalo.
5. Amosádelle o xogo á persoa docente.
6. Verificade que está correcto.
7. Rexistrádeo na ficha de rexistro de xogo estranxeiro.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)