# Kenya

# Migramos a Kenya

Kenya é un país de África oriental que se independizou do Reino Unido en 1963 e cuxa capital é Nairobi. Ten gran diversidade étnica e lingüística, co suahili e o inglés como linguas oficiais, pero hai máis de 60 idiomas.

## Audio

audio/mpeg

## Coñece máis de Kenya!

## Localización xeográfica

Kenya é un país situado no leste de África (África oriental) e cuxa capital é Nairobi.

## Corredores e corredoras de Kenya

Sabías onde están as mellores corredoras do mundo? Kenya destaca deportivamente polo dominio dos seus corredores e corredoras nas probas de carreiras de longa distancia.

## Guerreiros masai

Coñeces os guerreiros masai? Os masai son unha das tribos orixinarias máis coñecida de Kenya, dedícanse tradicionalmente ao pastoreo e son moi coñecidos polos seus saltos verticais. En Kenya existen máis de 40 grupos étnicos diferentes.

## Audio

audio/mpeg

# Danzas e xogos

Agora que estades en Kenya, imos ver que danzas e xogos podedes representar na emisión de Galegas polo mundo!

## Danza: "Kwaheri"

Kwaheri significa adeus en suahili e é unha danza tradicional kenyana usada en despedidas ou festividades. Bailan homes e mulleres en filas ou círculos, con pasos rítmicos, movementos de brazos e xiros, acompañados de cantos e tambores. Simboliza despedida, boa sorte e reforza os lazos sociais.

## Xogo: "Mbube Mbube"

Mbube Mbube é un xogo tradicional kenyano de persecución.

As persoas participantes forman un círculo e dúas colócanse no centro cos ollos vendados: o león e o antílope. O león tenta atrapar ao antílope, mentres ambos se moven entre os demais, que berran Mbube, Mbube! Se o león non o atrapa nun minuto, pasa ao círculo e o antílope convértese en león. Outra persoa participante entra como novo antílope e o xogo continúa. Se o león atrapa ao antílope, escóllese outro antílope para seguir xogando.

Mbube significa león en lingua zulú e suahili.

## Lectura facilitada

A danza de Kenya proposta chámase Kwaheri.

Bailan homes e mulleres organizados de xeito circular.

Realízanse pasos rítmicos, movementos de brazos e xiros.

Simboliza a despedida e a boa sorte.

O xogo de Kenya proposto chámase Mbube Mbube.

É un xogo de persecución.

As persoas que xogan formarán un círculo.

Dentro do círculo situaranse dúas persoas.

Unha persoa será o león (mbube) e o outro o antílope.

Ambos terán os ollos tapados.

Trala sinal, o mbube terá 1 minuto para atrapar ao antílope.

- Se o mbube atrapa ao antílope, cambiarase ao antílope.
- Se o mbube non o consegue, o antílope pasa a ser mbube e outra persoa pasa a ser antílope.

No anterior caso, o mbube pasa a formar parte do círculo.

## Audio

audio/mpeg

# Practica e rexistra

Duración: 2 sesións Agrupamento: Pequeno grupo

Agora que xa coñecedes o voso país de destino, toca afondar na súa cultura para logo decidir que ides amosar na emisión do programa. Tedes dúas sesións para experimentar a danza e o xogo tradicional típico deste país. Non esquezades:

- Exercer o voso rol específico (lembrade que están explicados na Fase 2).
- Ter a man as Fichas de rexistro de danza e xogo estranxeiro (descargástelas no apartado 3.2).

## Lectura facilitada

Duración: 2 sesións Agrupamento: Pequeno grupo

Xa coñecedes o voso país de destino.

Tócavos afondar na súa cultura.

Tedes dúas sesións para experimentar a danza e o xogo tradicional típico deste país.

Máis adiante escolleredes cal queredes representar na emisión.

Non esquezades:

- Exercer o voso rol específico (están explicados na Fase 2).
- Ter a man as Fichas de rexistro da danza e do xogo estranxeiro (descargadas no apartado 3.2).

## Audio

audio/mpeg

## Por onde comezar?

Xogo ou danza?

Tedes que experimentar os 2.

A persoa docente indicaravos cal facer primeiro.

## Dinámica para a danza

1. Mirade o vídeo no que se amosa a representación da danza e prestade atención á música.
2. Fixádevos en cal é a disposición do grupo: círculo, parellas, outros agrupamentos...
3. Ensaiade os primeiros pasos e a medida que os dominedes ide sumando os seguintes.
4. Cando xa teñades aprendidos todos os pasos, ensaiade até que dominedes a danza con soltura.
5. Amosádelle a danza á persoa docente para verificar que está correcta.
6. Rexistrádea na folla de rexistro de danza estranxeira

## Dinámica para o xogo

1. Analizade ben as normas e a dinámica do xogo.
2. Identificade o material que precisades.
3. Organizade o material e os equipos.
4. Experimentade o xogo e practicade até dominalo.
5. Amosádelle o xogo á persoa docente para que verifique que está correcto.
6. Rexistrádeo na ficha de rexistro de xogo estranxeiro.

## Lectura facilitada

## Por onde comezar?

Xogo ou danza?

Tedes que experimentar os 2.

A persoa docente indicaravos cal facer primeiro.

## Dinámica para a danza

1. Mirade o vídeo no que se amosa a representación da danza.
2. Prestade atención á música.
3. Fixádevos en cal é a disposición do grupo: círculo, parellas, outros agrupamentos...
4. Ensaiade os primeiros pasos.
5. Ide sumando os seguintes pasos.
6. Ensaiade a danza completa ata dominala con soltura.
7. Amosádelle a danza á persoa docente.
8. Verificade que está correcta.
9. Rexistrádea na folla de rexistro de danza estranxeira.

## Dinámica para o xogo

1. Analizade ben as normas e a dinámica do xogo.
2. Identificade o material que precisades.
3. Organizade o material e os equipos.
4. Experimentade o xogo e practicade até dominalo.
5. Amosádelle o xogo á persoa docente.
6. Verificade que está correcto.
7. Rexistrádeo na ficha de rexistro de xogo estranxeiro.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)