# Danza

# O noso xeito de bailar

Xa sabes o que é unha foliada, pero… animaríaste a participar nunha? Se es dos e das que se animan, xenial, segue gozando das nosas troulas, pero se es desas persoas ás que lles custa soltarse, hai que poñerlle remedio a iso! Hoxe toca bailar.

Xa coñeces a muiñeira, este ano aprenderás a bailar a xota.

## Audio

audio/mpeg

## Orixe da xota

A súa orixe é anterior ao século XVIII. Pénsase que procede de Aragón e Navarra e que chegou a Galicia a través dos segadores e segadoras galegas que volvían de traballar na sega da meseta.

A nivel musical, a xota interprétase de maneira parecida á muiñeira, tanto por grupos de pandeiretas como por gaita e percusión.

## Partes da xota

A xota ten tres partes principais:

Paseo
  - O paseo é a parte máis tranquila e sinxela.
  - Serve para comezar o baile e para que as parellas ou grupos se coloquen e se despracen polo espazo.
  - Os pasos son suaves, case sempre camiñados, e non requiren moita técnica.

Punto
  - O punto é a parte máis técnica e vistosa do baile.
  - Aquí aparecen os pasos máis rápidos e elaborados, con pequenos saltos, voltas e xogos de pés.
  - É onde cada bailador/a ou parella amosa a súa habilidade e o estilo da zona xeográfica a que pertenza.

Volta ou "tablón"
  - Volta: organízase en forma de círculo e as parellas bailan xirando todas no mesmo sentido.
  - Tablón: as parellas bailan enfrontadas, normalmente facendo dúas filas, ou ben nunha especie de taboleiro recto. Un membro da parella avanza cara adiante e outro membro da parella retrocede cara atrás.

## Exemplo

Ides ver un vídeo no que se mostran unidas todas as partes dunha xota. Prestade atención para poder mesturar diferentes puntos e crear movementos máis completos e divertidos nos vosos ensaios posteriores.

## Audio

audio/mpeg

## Queres saber máis?

A xota galega ten un ritmo ternario (1-2-3 / 1-2-3). Este vai-vén regular é o que lle dá ese carácter vivo e saltado.

Ademais hai dúas variantes moi coñecidas:

- O maneo, que se recoñece porque os pasos van arrastrados.
- O zapateado, onde se remarcan os cambios de cada parte golpeando o chan cos pés.

## Audio

audio/mpeg

# A nosa xota

Duración: 2 sesións Agrupamento: Pequeno grupo

Agora tócavos a vós, ides crear a vosa propia xota. Non esquezades:

- Exercer o voso rol específico (lembrade que están explicados na Fase 2).
- Ter á man a ficha de rexistro da xota (descárgase na páxina anterior).

## 1. Escollede e analizade a música

A continuación, ides visualizar catro vídeos de diferentes artistas galegos. Prestade atención, e pensade que movementos ou pasos poderían inspirarvos para a vosa xota.

## 2. Visualizade e analizade paseos, puntos e voltas variados

Agora é o momento de mirar con atención: visualizade nos seguintes vídeos distintos paseos, puntos e voltas, para comprender mellor os movementos e preparárdesvos para ensaiar a xota con precisión e estilo.

Vídeo dos paseos

Vídeo dos puntos

Vídeo das voltas

## 3. Creade 3 puntos

Agora que xa analizastes paseos, puntos e voltas, é o momento de crear.

Cada grupo deberá crear tres puntos de xota propios, mantendo o ritmo tradicional pero achegando o voso toque persoal. Poden ser combinacións de pasos vistos nos vídeos ou novas ideas que xurdan de vós: o importante é que respecten o compás e formen unha pequena secuencia con sentido.

## 4. Unide os puntos con paseos

Logo de ver os vídeos anteriores, tedes que crear unha pequena xota unindo as tres partes principais aprendidas. Mirade este exemplo:

Para facer algo similar, seguide estes pasos:

1. Decidide un paseo.
2. Engadide os 3 puntos creados.
3. Enlazade cada punto cunha volta.

Preparados para darlle vida á vosa propia xota?

## 5. Ensaiade até dominar

Agora, ides poñerlle ritmo e alegría á vosa xota! Ensaiade con ganas, sentide a música e deixade que o voso corpo conte a historia desta danza tradicional.

## 6. Rexistrade a vosa creación

Cubride a ficha de rexistro da xota para reflectir o resultado da vosa creación.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)